MAGYARORSZÁGI ÚJ BOGARAK. 
513 
Vöröses barna, a fej és az előtör háta fénylők, a test két és fél¬ 
szer oly hosszú mint széles, rövid szőrökkel fedett, a fej és az előtör 
háta finoman, a szárnyfedők erősebben bőrszerűen ránczoltak és pon- 
tozottak. A csápok a testnél hosszabbak, első ízük kissé kiszélesedett, 
a második íz kétszer oly hosszú mint az első, a 7., 9. és 10. csápíz 
csúcsán kissé kiszélesedett. Az előtör négyszögű, szélesebb mint hosszú, 
oldalai hátul párhuzamosak, a hátulsó szögletek előtt gyengén öblösek, 
elül keskenyedők. A szárnyfedők erősen domborúak, visszás tojásformák, 
majdnem kétszer oly szélesek mint az előtör, a középen a legszélesebbek, 
elül és hátul egyformán keskenyedők. A mellközép taraja elül erősen 
kiszélesedett, egyszerű ; a potrohot finom szőrözet fedi. Hossza 5 mm. 
Előfordul Boszniában, egy barlangban Zupanjac mellett, melyben 
Bokor Imre főhadnagy gyűjtötte egyetlen példányát, melyet a Magyar 
Nemzeti Múzeumnak ajándékozott. 
Ez az új faj a Dalmácziában előforduló Aph. Taxi legközelebbi 
rokona és attól könnyen megkülönböztethető, mert első csápíze kevésbbé 
kiszélesedett, második csápíze kétszer oly hosszú, mint az első íz, elő- 
tora négyszögű és kissé szélesebb mint hosszú, oldalai hátul párhuza¬ 
mosak, a hátulsó szögletek előtt kissé öblösek, elül kevéssé keskenyedők. 
Annales Musei Nationales Hungarici X. 
33 
